સૌથી મજાની વાત તો ત્યારે બની જ્યારે મોદીની પેલેસ્ટાઇન યાત્રા માટે ચોપર એટલેકે હેલિકોપ્ટરની વ્યવસ્થા જોર્ડનની સરકારે કરી આપી અને એની હવાઈ રક્ષાની જવાબદારી ઇઝરાયેલની એરફોર્સે લીધી! પેલેસ્ટાઇનના આકાશમાં ઇઝરાયેલનું એરફોર્સ? ઓહ માય ગોડ! આરબો આ તમે શું કર્યું અમારા દેશના મુસ્લિમ વિરોધી વડાપ્રધાન માટે? વાત હજી અહીં પૂરી નથી થતી. મહમૂદ અબ્બાસે તો એટલી હદે કહી દીધું કે પેલેસ્ટાઇન અને ઇઝરાયેલ વચ્ચે વર્ષોથી ચાલતા ટંટાનો અંત લાવવામાં ‘નરેન્દ્ર મોદીના નેતૃત્ત્વ હેઠળનું ભારત’ એક મહત્ત્વની ભૂમિકા ભજવી શકે છે.